Komisijos sprendimas
2004 m. kovo 30 d.
adaptuojantis Sprendimą 2001/672/EB dėl vasaros ganyklų tam tikrose Slovėnijos teritorijose, atsižvelgiant į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimą
(pranešta dokumentu Nr. C(2004) 1022)
(tekstas svarbus EEE)
(2004/318/EB)
EUROPOS BENDRIJŲ KOMISIJA,
atsižvelgdama į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą sutartį, ypač į jos 2 straipsnio 3 dalį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 57 straipsnio 2 dalį,
kadangi:
(1) tam tikriems Komisijos priimtiems aktams, kurie ir toliau galioja po 2004 m. gegužės 1 d. ir kuriuos dėl stojimo reikia adaptuoti, būtinos adaptacijos Stojimo akte, ypač jo II priede, nebuvo numatytos. Šias adaptacijas reikia priimti iki stojimo, kad jos būtų taikytinos nuo stojimo,
(2) Slovėnija paprašė nuo stojimo dienos taikyti specialias taisykles, taikytinas galvijų judėjimui, kai šie išvaromi į vasaros ganyklas kalnuotose vietovėse, kaip nustato Komisijos sprendimas 2001/672/EB [1].
(3) Būtų pagrįsta atsižvelgti į Slovėnijos prašymą ir atitinkamai iš dalies pakeisti Sprendimą 2001/672/EB,
PRIĖMĖ ŠĮ SPRENDIMĄ:
1 straipsnis
Sprendimo 2001/672/EB priedas papildomas šio sprendimo priedo tekstu.
2 straipsnis
Šis sprendimas taikomas įsigaliojus Čekijos Respublikos, Estijos Respublikos Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sutarčiai nuo jos įsigaliojimo dienos.
3 straipsnis
Šis sprendimas skirtas valstybėms narėms.
Priimta Briuselyje, 2004 m. kovo 30 d.